হাইওয়ের উপরে জয়শঙ্কর ওরফে শঙ্কর অন্তত ২০জন মহিলাকে ধর্ষণ করে খুন করেছে। এটাই ছিল তার নেশা। পেশায় ট্রাক ড্রাইভার ছিল শঙ্কর। তামিলনাড়ুতে চলা ৩টি মামলায় তাঁর শাস্তি হয়েছিল। এছাড়াও তার বিরুদ্ধে শুনানি চলছে আরও ১২টি মামলার। এরমধ্যে ন'টি মামলা তামিলনাড়ুতে। ৩টি মামলা কর্ণাটকে। সবকটি মামলা ধর্ষণ ও খুনের। কিন্তু, এহেন কুখ্যাত শঙ্কর নিজেই পারল না কারাগারের জীবনকে মেনে নিতে। হাসপাতালে মৃত্যু হয় ৩৮ বছরের শঙ্করের। ২৭ ফেব্রুয়ারি বেঙ্গালুরুর সেন্ট্রাল প্রিজন-এ শেভিং ব্লেড দিয়ে নিজেই নিজের গলার নলি কেটে ফেলেছিল শঙ্কর।